PLANET ยันไม่มีพัฒนาการสำคัญ หลังราคาหุ้น 5 วันพุ่งเกิน 75%
PLANET ยันไม่มีพัฒนาการสำคัญ หลังราคาหุ้น 5 วันพุ่งเกิน 75%
PLANET ยันไม่มีพัฒนาการสำคัญ หลังราคาหุ้น 5 วันพุ่งเกิน 75%
1 ต.ค. 2562

จากกรณีราคาหุ้น บริษัท แพลนเน็ต คอมมิวนิเคชั่น เอเชีย จำกัด (มหาชน) หรือ PLANET ปรับตัวขึ้นแรงติดต่อกัน 5 วันติด ล่าสุดวันนี้ (1 ต.ค. 62) PLANET ระบุว่า ตามที่ตลาดหลักทรัพย์แห่งประเทศไทยขอให้บริษัทชี้แจงข้อมูลเกี่ยวกับพัฒนาการที่สำคัญของบริษัท เนื่องจากราคาหุ้นสามัญของบริษัทมีการเปลี่ยนแปลงอย่างมากในช่วง 2-3 วันทำการที่ผ่านมานั้น
ทั้งนี้ บริษัทขอชี้แจงว่า บริษัทไม่ทราบถึงสาเหตุของการเปลี่ยนแปลงของราคาหุ้นของบริษัท และบริษัทไม่มีพัฒนาการใดๆ ที่สำคัญ อย่างไรก็ตามหากมีพัฒนาการใดๆ ที่สำคัญ บริษัทจะดำเนินการตามกฎเกณฑ์ของตลาดหลักทรัพย์แห่งประเทศไทย
อนึ่ง ราคาหุ้น PLANET ปรับตัวขึ้นแรง 5 วันพุ่งเกิน 75% จากราคาปิด ณ วันที่ 24 ก.ย.62 ที่ระดับ 1.12 บาท เทียบกับราคาปิดวันนี้ที่ระดับ 1.97 บาท